b"\n_START_ARTICLE_\nHohokam\n_START_PARAGRAPH_\nHohokam ali Hohokamska kultura (h\xc9\x99-h\xc5\x8d'k\xc9\x99m)  je bila kamenodobna indijanska kultura na jugozahodu dana\xc5\xa1njih Zdru\xc5\xbeenih dr\xc5\xbeav , ki je cvetela v \xc4\x8dasu med za\xc4\x8detkom n.\xc5\xa1. in okrog 1.450 n.\xc5\xa1.\n_START_SECTION_\nEtimologija\n_START_PARAGRAPH_\nBeseda hohokam v jeziku ljudstva Pima  pomeni \xc2\xbbizginuli\xc2\xab.\n_START_SECTION_\nZemljepisna lega\n_START_PARAGRAPH_\nKultura Hohokam  je bila kultura na jugozahodu dana\xc5\xa1njih Zdru\xc5\xbeenih dr\xc5\xbeav. Ozemlje te kulture se je raz\xc5\xa1irjalo v ju\xc5\xbeni Arizoni nato proti jugu v Mehiko.   V njeni sose\xc5\xa1\xc4\x8dini so se na ameri\xc5\xa1kem jugozahodu razvile kulture Mogolloncev, Starih Pueblov in Patayancev.\n_START_SECTION_\nZna\xc4\x8dilnosti\n_START_PARAGRAPH_\nHohokamska kultura je nastala na za\xc4\x8detku na\xc5\xa1ega \xc5\xa1tetja.  Ker so Hohokamci med drugim gradili gomile s platformo in verjetno na posebnih dvori\xc5\xa1\xc4\x8dlih igrali igre z \xc5\xbeogo, nekateri domnevajo, da je nastanek te kulture povezan z migracijami iz Srednje Amerike.Kultura Hohokam je bila v celoti osnovana na kmetovanju, njena posebnost pa je bila obse\xc5\xbena gradnja namakalnih prekopov. gradili so jezove, prekope in vodne zapornice.   Ogromen namakalni sistem je obsegal okrog 220 kilometrov vodnih kanalov, ki so lahko napajali tiso\xc4\x8de hektarjev zemlji\xc5\xa1\xc4\x8d, zato nekateri  menijo, da je bila zahtevnost teh gradbenih del ve\xc4\x8dja kot azte\xc5\xa1ka  gradnja Tenochtitlana (dana\xc5\xa1njega Ciudad de M\xc3\xa9xico). Propad kulture Hohokam ni pojasnjen. Ljudje so svoje prekope in naselja lahko zapustili zaradi tujih vpadov, bolezni ali zaradi velike poplave, ki bi povzro\xc4\x8dila erozijo."